贈李得甫寄拙軒
作者：方回
朝代：宋

paragraphs: 吾嘗鄙文賦，陸機自衒鬻。
濬發誇巧心，見唾憾拙目。
□□淵明詩，莫若黄山谷。
或者巧斧斤，疑謂拙不足。
詩文較巧拙，議論黄勝陸。
人才亦復爾，世事可類觸。
善宦司馬安，四食九卿祿。
百世名不馨，史筆有餘戮。
大匠公輸子，繩墨萬厦屋。
規矩方圓外，何必續土木。
李子寄此軒，一□夜檠獨。
未入巖野夢，□□□□卜。
焉知千駟馬，豈慕萬鍾□。
□□蠹書魚，惄如饑亦讀。
掛簷飽飛蟲，彼哉蛛網腹。